**লোরিকায়ান** হল ভোজপুরী ভাষার সবচেয়ে বিখ্যাত লোককাহিনী। এই গ্ল্পের নায়ক লোরিক। বীর রসে ভরা এই লোককাহিনীতে নায়ক লোরিকের জীবনের ঘটনা লেখক যেরূপে বর্ণনা করেছেন, তা দেখতে ও শুনতে অত্যন্ত আনন্দদায়ক। লোরিককে ঐতিহাসিক বীর ও আহিরদের একজন মহান পূর্বপুরুষ হিসেবে স্মরণ করা হয়। এই লোককাহিনীকে আহির জাতির ' রামায়ণ'ও বলা হয়।  

এই গল্পটি ছত্তিশগড়ে লোরিক-চন্দ নামে বিখ্যাত। লোরিকায়ান মূলত লোরিক-চন্দার প্রেমের গল্প। এটি প্রায়শই লোকসাহিত্য-নৃত্য-নাটক হিসাবে উপস্থাপিত হয়। গল্পটি বিবাহিত রাজকন্যা চন্দার প্রেমের সম্পর্কের উপর ভিত্তি করে রচিত। চন্দা আহির লোরিককে বিবাহ করে। এই গল্পটি লোরিকের জীবন সংঘাত, পারিবারিক বিরোধিতা, সামাজিক অবজ্ঞা এবং সে কীভাবে সেই সমস্যগুলি থেলে উদ্ধার পায়, তার উপর ভিত্তি করে এই গ্ল্পেরত আখ্যান। এই লোকগাথা প্রচলিত নৃত্য-নাটক হিসাবে উপস্থাপিত হয়। গান-নৃত্য চলে সারা রাত, যেখানে পুরুষরা বিশেষ পোশাকে চান্দেনী প্রেমগাথা নৃত্য পরিবেশন করে। নৃত্যে টিমকি ও ঢোলক যন্ত্র ব্যবহার করা হয়।

সাহিত্য
-------

সুফি কবি মাওলানা দাউদ ১৩৭৯ সালে প্রথম তার রচিত হিন্দি সুফি প্রেমের কবিতা **চন্দায়ন** -এর জন্য লোরিক এবং চন্দের মৌখিক মহাকাব্যের গল্পকে বেছে নিয়েছিলেন   তিনি বিশ্বাস করতেন যে চন্দায়ন একটি ঐশ্বরিক সত্য এবং এর শ্রুতি কুরআনের আয়াতের সমতুল্য।[  ]

ছত্তিশগড়ের লোরিক-চন্দা
-----------------------

**লোরিক-চন্দা ছত্তিশগড়ের** একটি বিখ্যাত লোকনৃত্য-নাট্য।  এটি ছত্তিশগড়ের অন্যতম প্রধান পরিবেশনা শিল্প হিসাবে পরিচিত। বালোদ জেলায় এই লোকনৃত্য বিশেষ জনপ্রিয়। গল্পের নায়িকা চন্দা রাজা মহরের কন্যা। রাজা তাকে এমন একজনের সাথে বিয়ে দিয়েছেন যে প্রায়ই অসুস্থ থাকে। গল্পের নায়ক লোরিক ছিলেন আহির বর্ণের একজন গোয়ালা, অর্থাত যিনি গরু চরান। তিনি কমনীয়, শক্তিশালী এবং তার রাউত সমাজের গর্ব ছিলেন। রাজকুমারী চন্দ লরিকের বাঁশি বাজানোর দক্ষতা দেখে মুগ্ধ হন এবং তার প্রেমে পড়েন।

চন্দা যখন তার স্বামীর বাড়িতে ফিরছিলেন, তখন বাথুয়া নামে এক ব্যক্তি তাকে লাঞ্ছিত করার চেষ্টা করে। লরিক সময়মতো চন্দাকে বাঁচায়। চন্দা তার বীরত্বে মুগ্ধ হন এবং লোরিক তার সৌন্দর্যে মুগ্ধ হন। তারা দুজনই তাত্ক্ষণিক প্রেমে পড়ে এবং নিয়মিত দেখা করতে শুরু করে।

একদিন লরিক কিছু প্রয়োজনীয় কিনতে শহরে যায়। রাজকুমারী চন্দা লোরিককে কাছে পাওয়ার জন্য একটি পরিকল্পনা তৈরি করেন। বাজারের সব মেয়েই লোরিককে নজরে রাখতে শুরু করেছিল। চন্দা মালিন নামের এক বৃদ্ধার সাহায্য নেয়। বৃদ্ধ মহিলা বাজারে গিয়ে লোরিককে ডেকে বলে যে তার দাদা একটি নতুন গরু এবং একটি বাছুর নিয়ে এসেছেন। সে লোরিককে প্রস্তাব দেয়, যদি সে বাড়িতে গিয়ে সেই নতুন কেনা গরু আর বাছুরটু একবার দেখে আসে তাহলে বেশ উপকার হবে।

একদিন দুজনেই বাড়ি থেকে পালিয়ে যাওয়ার সিদ্ধান্ত নেয়। বিবাহিত প্রেমিকদের এই সিদ্ধান্তে ক্ষুব্ধ হয়ে চন্দার স্বামী বীরবাবন তাদের হত্যার চেষ্টা করে কিন্তু ব্যর্থ হয়। তাদের পথে, একটি সাপ লোরিককে কামড় দেয়, কিন্তু তিনি দেবতা মহাদেব এবং পার্বতীর কৃপায় সুস্থ হন। পরে, লোরিক করিঙ্গার রাজার বিরুদ্ধে যুদ্ধে জয়লাভ করে।

চন্দার সাথে সুখে বসবাস করতে থেকে লরিক। কিন্তু পরে সে খবর পায় যে তার দরিদ্র প্রথম স্ত্রী মঞ্জরি পথে ভিক্ষাবৃত্তি করছে এবং তাদের গরু হারিয়ে গেছে। লরিক তার প্রথম স্ত্রীকে বাঁচাতে চন্দার সাথে তার গ্রামে ফিরে আসে এবং তার গরুর সন্ধান করে। তার প্রথম স্ত্রী মঞ্জরীর হিংসার ফলে মঞ্জরী এবং চন্দার মধ্যে ঝগড়ার দিকে নিয়ে যায়। মঞ্জরি জিতে যায় কিন্তু লোরিক তার কর্মের ধ্বংসাত্মক পরিণতি দেখে দুঃখিত হয় এবং সব কিছু ছেড়ে চলে যায়।

লোরিক চন্দের কাহিনীকে অসমতার মধ্যে একটি সাদৃশ্য উপস্থাপন করার জন্য একটি যাদুকরী সংযোজন দেওয়া হয়েছে। গল্পের নায়ক যদুবংশী গোপালক এবং নায়িকা রাজার কন্যা। বিখ্যাত লোক প্রশংসক রাম হৃদয় তিওয়ারি এই গল্পটিকে দুটি মানুষের ভালবাসার অন্বেষণের অবিরাম ইচ্ছার উদাহরন বলে মনে করেন। রমাকান্ত শ্রীবাস্তব, একজন কথক যিনি লোককাহিনীর উপর বিশদ গবেষণা করেছেন। তিনি বলেছেন যে সমাজ বিবাহিত মহিলা এবং পুরুষের প্রেমের সম্পর্ককে ভাল চোখে দেখে না, তবে লোরিক-চন্দের গল্প সেই প্রচলিত মতবাদকে ভেঙেছে এবং মান্যতা দিয়েছে। তিনি এও বলেন যে এই গল্পে আমরা বিবাহিতদের পরিণত প্রেমের সাথে পরিচিত হই।

তথ্যসূত্র
---------

1. ↑  "बलिया के वीर ने पत्थर के सीने में जड़ा प्रेम"। *Jagran*।
2. ↑  "Lorikayan- Shyam Manohar Pandey"। *epustakalay*।
3. ↑  "Naseem Hines" (পিডিএফ)। Columbia University।
4. ↑  Harbans Mukhia (২০০৮)। *Rethinking a Millennium Perspectives on Indian History from the Eighth to the Eighteenth Century : Essays for Harbans Mukhia*। Aakar Books। পৃষ্ঠা 198। আইএসবিএন 9788189833367।
5. ↑  *Kala ka Saundrya-1, – Google Books*। আইএসবিএন 9788181438881। সংগ্রহের তারিখ ২৩ জুন ২০২০।
6. ↑  Pandey, Shyam Manohar (১৯৮৭)। *The Hindi oral epic Lorikayan, from ... –Shyam Manohar Pandey– Google Books*। সংগ্রহের তারিখ ২৩ জুন ২০২০।
7. ↑  Singh, Shankar Dayal। *Bihar : Ek Sanstkritik Vaibhav, from ... - Shankar Dayal Singh – Google Books*। আইএসবিএন 81-7182-294-0। সংগ্রহের তারিখ ২৩ জুন ২০২০।